วิศวฯเพียบ
ใครว่าธนาคารจะปล่อยสินเชื่ออาคารสูงง่ายๆ ฝันไปเถิดครับทั่น
19 ส.ค. 2554

ใครว่าธนาคารจะปล่อยสินเชื่ออาคารสูงง่ายๆ ฝันไปเถิดครับทั่น 
เรื่องนี้ยืนยันมาจาก เสี่ยจิ๋ว อภิศักดิ์ ตันติวรวงศ์ กรรมการผู้จัดการ ธนาคารกรุงไทย ผู้จบวิศวกรรมศาสตรบัณฑิต จากจุฬาลงกรณ์มหาวิทยาลัย 
กระทั่งนายแบงก์ชื่อดังอย่าง บัณฑูร ล่ำซำ ซีอีโอ ธนาคารกสิกรไทย ก็จบวิศวฯ มาจากสหรัฐอเมริกา หรือ ชาติศิริ โสภณพนิช กรรมการผู้จัดการ ธนาคารกรุงเทพ ก็จบวิศวฯ เคมี จากเอ็มไอที สหรัฐอเมริกาโน่น 
นายแบงก์รุ่นน้องอย่าง บุญทักษ์ หวังเจริญ ซีอีโอ ธนาคารทหารไทย ก็วิศวฯ จุฬาฯ เช่นกัน
นี่นับแค่เบอร์ 1 ยังไม่ได้นับเบอร์สองรองๆ ลงมา ที่จบวิศวฯ มาอีกอื้อซ่า จะมาหลอกกู้เงินแล้วตบตาสร้างตึกโดยไม่กันเหตุแผ่นดินไหวให้ถึง 7 ริกเตอร์ ตามที่กฎหมายกำหนดคงยาก เพราะแบงก์จ้างผู้ตรวจสอบอิสระไปแอบดูอีกที อิอิอิ